Allmennkringkasting

Allmennkringkasting er et begrep som definerer en kringkastingskanal som en offentlig tjeneste. Begrepet ble lansert i 1989 som en oversettelse av det engelske public service broadcasting.' Kanalen skal basere seg på offentlig eller lisensbasert finansiering i større grad enn kommersiell. Dette skal gjøre den uavhengig fra kommersielle krefter og være en motpol som vil opprettholde en balanse.

Kjennetegn på allmennkringkasting (bygger på britisk modell)  
 Universell geografisk dekning
 Programmer for enhver smak og interesse
 Program for minoriteter
 Lojalitet mot samfunnet og den nasjonale identitet
 Uavhengighet av staten og andre pressgrupper
 Finansiert gjennom lisens
 Konkurranse om kvalitet, men ikke om publikumstall
 Eventuell offentlig regulering skal sikte mot å sikre frihet og ikke innskrenking i programvirksomheten

Eksempler på allmennkringkastere i Europa 
 NRK, Norge
 DR, Danmark
 SVT, Sverige
 RÚV, Island
 Yle, Finland
 ERR, Estland
 ARD og dens medlemmer, Tyskland
 BBC, Storbritannia
 TVP, Polen
NPO, Nederland

Referanser 

Kringkasting